Llywodraeth Leol, Cymru RHAN 1 Cyflwyniad Enwi a dod i rym 1 1 Enw’r Rheoliadau hyn yw Rheoliadau Cyd-bwyllgorau Corfforedig (Cyffredinol) (Rhif 2) (Cymru) 2022. 2 Daw’r Rheoliadau hyn i rym ar 15 Gorffennaf 2022. Dehongli 2 Yn y Rheoliadau hyn— ystyr “ cyd-bwyllgor corfforedig ” (“ corporate joint committee ”) yw cyd-bwyllgor corfforedig a sefydlir drwy reoliadau o dan Ran 5 o Ddeddf Llywodraeth Leol ac Etholiadau (Cymru) 2021; ystyr “ Deddf 2000 ” (“ the 2000 Act ”) yw Deddf Llywodraeth Leol 2000 ; ystyr “ Deddf 2021 ” (“ the 2021 Act ”) yw Deddf Llywodraeth Leol ac Etholiadau (Cymru) 2021 . RHAN 2 Perfformiad a gwybodaeth sy’n gysylltiedig â pherfformiad Diwygio Deddf Archwilio Cyhoeddus (Cymru) 2004 i ddarparu ar gyfer cyfarwyddydau gan Archwilydd Cyffredinol Cymru 3 1 Mae Deddf Archwilio Cyhoeddus (Cymru) 2004 wedi ei diwygio fel a ganlyn. 2 Yn adran 46(1) (cyrff y caiff Archwilydd Cyffredinol Cymru eu cyfarwyddo i gyhoeddi gwybodaeth), ar ôl paragraff (b) mewnosoder— ba a corporate joint committee; . 3 Yn adran 47(4)(c) (edrych ar wybodaeth sy’n ymwneud â pherfformiad), ar y dechrau mewnosoder “in the case of a relevant body which is not a corporate joint committee,”. 4 Yn adran 48 (dulliau a ganiateir o gyhoeddi gwybodaeth o dan adran 47), yn lle is-adran (1) rhodder— 1 The permitted methods of publication referred to in section 47(4)(b) are— a in the case of a relevant body which is a corporate joint committee, electronic publication; b in the case of a relevant body which is not a corporate joint committee, the methods mentioned in subsections (2) and (3). Diwygio Deddf Llywodraeth Leol ac Etholiadau (Cymru) 2021 i gymhwyso Pennod 1 o Ran 6 i gyd-bwyllgorau corfforedig 4 Ar ôl Pennod 1 o Ran 6 o Ddeddf 2021 (perfformiad cynghorau sir a chynghorau bwrdeistref sirol) mewnosoder— PENNOD 1A PERFFORMIAD, ASESIADAU PERFFORMIAD AC YMYRRAETH: CYD-BWYLLGORAU CORFFOREDIG Cymhwyso Pennod 1 i gyd-bwyllgorau corfforedig 115A Mae Atodlen 10A yn cymhwyso Pennod 1 (perfformiad, asesiadau perfformiad ac ymyrraeth: prif gynghorau), ac eithrio adrannau 113, 114 a 115, i gyd-bwyllgor corfforedig gyda’r addasiadau a nodir yn yr Atodlen honno. 5 Ar ôl Atodlen 10 i Ddeddf 2021 mewnosoder— ATODLEN 10A (a gyflwynir gan adran 115A) CYMHWYSO PENNOD 1 O RAN 6 I GYD-BWYLLGORAU CORFFOREDIG 1 Mae Pennod 1 o Ran 6, ac eithrio adrannau 113, 114 a 115, yn gymwys i gyd-bwyllgor corfforedig gyda’r addasiadau a nodir yn yr Atodlen hon. Addasiad cyffredinol i gyfeiriadau 2 Ym Mhennod 1 o Ran 6— a mae’r cyfeiriadau at brif gyngor i’w darllen fel cyfeiriadau at gyd-bwyllgor corfforedig ond mae hyn yn ddarostyngedig i baragraffau 3 i 17 o’r Atodlen hon (sy’n gwneud addasiadau ychwanegol i ddarpariaethau penodol ym Mhennod 1 o Ran 6); b mae’r cyfeiriadau at bwyllgor llywodraethu ac archwilio prif gyngor i’w darllen fel cyfeiriadau at is-bwyllgor llywodraethu ac archwilio i gyd-bwyllgor corfforedig; c mae’r cyfeiriadau at ardal prif gyngor i’w darllen fel cyfeiriadau at yr ardal a bennir yn ardal cyd-bwyllgor corfforedig mewn rheoliadau o dan Ran 5 sy’n sefydlu’r cyd-bwyllgor corfforedig. Cyd-bwyllgor corfforedig i ymgynghori â phobl leol etc. ar berfformiad 3 Mae adran 90 i’w darllen fel pe bai— a ym mharagraff (a) “pobl leol” yn golygu pobl sy’n byw, yn gweithio neu’n astudio yn yr ardal a bennir yn ardal y cyd-bwyllgor corfforedig mewn rheoliadau o dan Ran 5 sy’n sefydlu’r cyd-bwyllgor corfforedig; b y canlynol wedi ei fewnosod ar ôl paragraff (c) (ac o flaen “a”)— ca pob cyngor cyfansoddol o’r cyd-bwyllgor corfforedig, cb unrhyw awdurdod Parc Cenedlaethol y mae’n ofynnol iddo drwy reoliadau o dan Ran 5 benodi aelod o’r cyd-bwyllgor corfforedig, . Adroddiad hunanasesu gan gyd-bwyllgor corfforedig 4 Mae adran 91(10)(c) i’w darllen fel pe bai— a yn is-baragraff (ii), ar y dechrau, “os oes gan y cyd-bwyllgor corfforedig swyddogaeth sy’n ymwneud ag addysg,” wedi ei fewnosod; b y canlynol wedi ei fewnosod ar ôl is-baragraff (ii) (ac o flaen “a”)— iia pob cyngor cyfansoddol o’r cyd-bwyllgor corfforedig, iib unrhyw awdurdod Parc Cenedlaethol y mae’n ofynnol iddo drwy reoliadau o dan Ran 5 benodi aelod o’r cyd-bwyllgor corfforedig, . Asesiadau panel o berfformiad 5 Mae adran 92 i’w darllen fel pe bai— a yn is-adran (1), “i brif gynghorau yng Nghymru (“y cyfnod rhyngetholiadol”)” wedi ei roi yn lle “i’r cyngor”; b y canlynol wedi ei fewnosod ar ôl is-adran (1)— 1A At ddibenion is-adran (1), y cyfnod rhyngetholiadol cyntaf yw’r cyfnod yn union ar ôl yr etholiad a grybwyllir yn is-adran (1B). 1B Yr etholiad a grybwyllir yn yr is-adran hon yw’r etholiad cyffredin nesaf ar gyfer cynghorwyr i brif gynghorau yng Nghymru sy’n dilyn yr etholiad a ddigwyddodd ar 5 Mai 2022. ; c yn is-adran (3)— i ym mharagraff (a) “pobl leol” yn golygu pobl sy’n byw, yn gweithio neu’n astudio yn yr ardal a bennir yn ardal y cyd-bwyllgor corfforedig mewn rheoliadau o dan Ran 5 sy’n sefydlu’r cyd-bwyllgor corfforedig; ii y canlynol wedi ei fewnosod ar ôl paragraff (c) (ac o flaen “a”)— ca pob cyngor cyfansoddol o’r cyd-bwyllgor corfforedig, cb unrhyw awdurdod Parc Cenedlaethol y mae’n ofynnol iddo drwy reoliadau o dan Ran 5 benodi aelod o’r cyd-bwyllgor corfforedig, ; d yn is-adran (5)— i ym mharagraff (c), ar y dechrau, “os oes gan y cyd-bwyllgor corfforedig swyddogaeth sy’n ymwneud ag addysg,” wedi ei fewnosod; ii y canlynol wedi ei fewnosod ar ôl paragraff (c) (ac o flaen “a”)— ca pob cyngor cyfansoddol o’r cyd-bwyllgor corfforedig, cb unrhyw awdurdod Parc Cenedlaethol y mae’n ofynnol iddo drwy reoliadau o dan Ran 5 benodi aelod o’r cyd-bwyllgor corfforedig, ; e yn is-adran (7), “i brif gynghorau yng Nghymru” wedi ei roi yn lle “i’r cyngor”. f y canlynol wedi ei fewnosod ar ôl is-adran (7)— 7A Y cyntaf o’r etholiadau a grybwyllir yn is-adran (7) yw’r etholiad cyffredin nesaf ar gyfer cynghorwyr i brif gynghorau yng Nghymru sy’n dilyn yr etholiad a grybwyllir yn is-adran (1B). Ymateb cyd-bwyllgor corfforedig i adroddiad gan banel 6 Mae adran 93 i’w darllen fel pe bai— a yn is-adran (6)(b)— i yn is-baragraff (iii), ar y dechrau, “os oes gan y cyd-bwyllgor corfforedig swyddogaeth sy’n ymwneud ag addysg,” wedi ei fewnosod; ii y canlynol wedi ei fewnosod ar ôl is-baragraff (iii) (ac o flaen “a”)— iiia pob cyngor cyfansoddol o’r cyd-bwyllgor corfforedig, iiib unrhyw awdurdod Parc Cenedlaethol y mae’n ofynnol iddo drwy reoliadau o dan Ran 5 benodi aelod o’r cyd-bwyllgor corfforedig, ; b yn is-adran (7), “i brif gynghorau yng Nghymru” wedi ei roi yn lle “i’r cyngor”. c y canlynol wedi ei fewnosod ar ôl is-adran (7)— 7A Y cyntaf o’r etholiadau a grybwyllir yn is-adran (7) yw’r etholiad cyffredin nesaf ar gyfer cynghorwyr i brif gynghorau yng Nghymru sy’n dilyn yr etholiad a grybwyllir yn adran 92(1B). Arolygiad arbennig gan Archwilydd Cyffredinol Cymru 7 Mae adran 95 i’w darllen fel pe bai— a yn is-adran (7)(b)— i yn is-baragraff (ii), ar y dechrau, “os oes gan y cyd-bwyllgor corfforedig swyddogaeth sy’n ymwneud ag addysg,” wedi ei fewnosod; ii y canlynol wedi ei fewnosod ar ôl is-baragraff (ii) (ac o flaen “a”)— iia pob cyngor cyfansoddol o’r cyd-bwyllgor corfforedig, iib unrhyw awdurdod Parc Cenedlaethol y mae’n ofynnol iddo drwy reoliadau o dan Ran 5 benodi aelod o’r cyd-bwyllgor corfforedig, ; b is-adran (9) wedi ei hepgor. Ymateb cyd-bwyllgor corfforedig i argymhellion yr Archwilydd Cyffredinol 8 Mae adran 96(7)(b) i’w darllen fel pe bai— a yn is-baragraff (i), ar y dechrau, “os oes gan y cyd-bwyllgor corfforedig swyddogaeth sy’n ymwneud ag addysg,” wedi ei fewnosod, b y canlynol wedi ei fewnosod ar ôl is-baragraff (i) (ac o flaen “a”)— ia pob cyngor cyfansoddol o’r cyd-bwyllgor corfforedig, ib unrhyw awdurdod Parc Cenedlaethol y mae’n ofynnol iddo drwy reoliadau o dan Ran 5 benodi aelod o’r cyd-bwyllgor corfforedig, . Ymateb Gweinidogion Cymru i argymhellion yr Archwilydd Cyffredinol 9 Mae adran 97(2)(b) i’w darllen fel pe bai— a y canlynol wedi ei fewnosod ar ôl is-baragraff (ii) (ac o flaen “a”)— iia pob cyngor cyfansoddol o’r cyd-bwyllgor corfforedig hwnnw, iib unrhyw awdurdod Parc Cenedlaethol y mae’n ofynnol iddo drwy reoliadau o dan Ran 5 benodi aelod o’r cyd-bwyllgor corfforedig hwnnw, ; b yn is-baragraff (iii), ar y dechrau, “os oes gan y cyd-bwyllgor corfforedig swyddogaeth sy’n ymwneud ag addysg,” wedi ei fewnosod. Pwerau mynediad ac arolygu etc. yr Archwilydd Cyffredinol 10 Mae adran 98 i’w darllen fel pe bai— a y canlynol wedi ei roi yn lle is-adran (1)— 1 Caiff arolygydd, ar unrhyw adeg resymol, fynd i unrhyw fangre— a cyd-bwyllgor corfforedig; b cyngor cyfansoddol o’r cyd-bwyllgor corfforedig; c awdurdod Parc Cenedlaethol y mae’n ofynnol iddo drwy reoliadau o dan Ran 5 benodi aelod o gyd-bwyllgor corfforedig, a gwneud unrhyw beth y mae’r arolygydd yn ystyried ei fod yn angenrheidiol at ddibenion arolygiad arbennig o’r cyd-bwyllgor corfforedig, gan gynnwys arolygu dogfen a ddelir gan yr awdurdod y mae’r arolygydd wedi mynd i’w fangre. ; b y canlynol wedi ei roi yn lle is-adran (2)— 2 Caiff arolygydd ei gwneud yn ofynnol i awdurdod a grybwyllir ym mharagraff (a), (b) neu (c) o is-adran (1) ddarparu i’r arolygydd unrhyw un neu ragor o’r canlynol y mae’r arolygydd yn ystyried eu bod yn angenrheidiol at ddibenion arolygiad arbennig o’r cyd-bwyllgor corfforedig— a dogfen y mae’r awdurdod yn ei dal; b cyfleusterau a chymorth. ; c y canlynol wedi ei roi yn lle paragraff (b) o is-adran (4)— b ei gwneud yn ofynnol i awdurdod a grybwyllir ym mharagraff (a), (b) neu (c) o is-adran (1) ddarparu i’r arolygydd gopi darllenadwy, gan gynnwys copi electronig darllenadwy, o ddogfen a arolygir yn ei fangre o dan is-adran (1) neu a ddarparwyd ganddo o dan is-adran (2)(a); . Pwerau mynediad ac arolygu etc. yr Archwilydd Cyffredinol: rhybudd a thystiolaeth adnabod 11 Mae adran 99 i’w darllen fel pe bai— a y canlynol wedi ei roi yn lle is-adran (1)— 1 Caiff arolygydd fynd i fangre awdurdod a grybwyllir ym mharagraff (a), (b) neu (c) o adran 98(1) wrth arfer y pwerau o dan yr is-adran honno o dan yr amgylchiadau a ganlyn yn unig — a pan fo arolygydd wedi rhoi rhybudd ysgrifenedig i’r awdurdod, a b pan fo o leiaf dri diwrnod gwaith rhwng y diwrnod y mae’r arolygydd yn rhoi’r rhybudd a’r diwrnod y mae’r arolygydd yn mynd i’r fangre. ; b yn is-adran (2), “awdurdod” wedi ei roi yn lle “cyngor”, yn y ddau le y mae’n digwydd; c y canlynol wedi ei roi yn lle is-adran (3)— 3 Nid yw’r gofyniad yn is-adran (1) yn gymwys os yw arolygydd yn ystyried y byddai rhoi rhybudd i awdurdod o arfer pŵer o dan adran 98(1) yn ei erbyn yn niweidio, neu’n debygol o niweidio, arfer y pŵer hwnnw. 3A Nid yw’r gofyniad yn is-adran (2) yn gymwys os yw arolygydd yn ystyried y byddai rhoi rhybudd i awdurdod o arfer pŵer o dan adran 98(2) yn ei erbyn yn niweidio, neu’n debygol o niweidio, arfer y pŵer hwnnw. ; d yn is-adran (4)(b)(i), “aelod o brif gyngor neu awdurdod Parc Cenedlaethol neu’n aelod o staff prif gyngor neu awdurdod Parc Cenedlaethol (pa un a yw’r person hwnnw hefyd yn aelod o gyd-bwyllgor corfforedig neu’n aelod o staff cyd-bwyllgor corfforedig ai peidio)” wedi ei roi yn lle “aelod o brif gyngor neu’n aelod o staff prif gyngor”; e yn is-adran (5)— i “awdurdod a grybwyllir ym mharagraff (a), (b) neu (c) o adran 98(1)” wedi ei roi yn lle “brif gyngor”; ii “awdurdod” wedi ei roi yn lle “cyngor”, ym mhob lle y mae’n digwydd ym mharagraffau (a), (b) ac (c); iii y canlynol wedi ei fewnosod ar ôl paragraff (c)— d os yw’r awdurdod y mae’r rhybudd i’w roi iddo yn gyd-bwyllgor corfforedig— i gadael y rhybudd ym mhrif swyddfa cyngor cyfansoddol o’r cyd-bwyllgor corfforedig; ii anfon y rhybudd drwy’r post dosbarth cyntaf, neu drwy wasanaeth arall sy’n darparu ar gyfer ei ddanfon yn ddim hwyrach na’r diwrnod gwaith nesaf, i brif swyddfa cyngor cyfansoddol o’r cyd-bwyllgor corfforedig. ; f yn is-adran (6)— i “aelod o brif gyngor neu awdurdod Parc Cenedlaethol neu aelod o staff prif gyngor neu awdurdod Parc Cenedlaethol (pa un a yw’r person hwnnw hefyd yn aelod o gyd-bwyllgor corfforedig neu aelod o staff cyd-bwyllgor corfforedig ai peidio)” wedi ei roi yn lle “aelod o brif gyngor neu aelod o staff prif gyngor”; ii ym mharagraffau (a) a (b), “prif gyngor neu awdurdod Parc Cenedlaethol” wedi ei roi yn lle “cyngor”; g yn is-adran (7), “aelod o brif gyngor neu awdurdod Parc Cenedlaethol neu aelod o staff prif gyngor neu awdurdod Parc Cenedlaethol” wedi ei roi yn lle “aelod o brif gyngor neu aelod o staff prif gyngor”. Ymgynghori ar ffioedd yr Archwilydd Cyffredinol 12 Mae adran 101(5)(b) i’w darllen fel pe bai “cyd-bwyllgorau corfforedig” wedi ei roi yn lle “prif gynghorau”. Cyfarwyddyd i ddarparu cefnogaeth a chymorth 13 Mae adran 103 i’w darllen fel pe bai— a y canlynol wedi ei roi yn lle is-adran (1)— 1 Caiff Gweinidogion Cymru gyfarwyddo awdurdod a grybwyllir yn is-adran (1A) i ddarparu i gyd-bwyllgor corfforedig (“y cyd-bwyllgor corfforedig a gefnogir”) unrhyw gefnogaeth a chymorth y mae Gweinidogion Cymru yn ystyried eu bod yn briodol er mwyn cynyddu’r graddau y mae’r cyd-bwyllgor corfforedig a gefnogir yn bodloni’r gofynion perfformiad. 1A Yr awdurdodau a grybwyllir yn yr is-adran hon yw— a cyd-bwyllgor corfforedig; b prif gyngor. ; b yn is-adran (3), “awdurdod y mae Gweinidogion Cymru yn bwriadu rhoi’r cyfarwyddyd iddo a’r cyd-bwyllgor corfforedig a gefnogir” wedi ei roi yn lle “ddau gyngor”; c yn is-adran (4)— i “awdurdod” wedi ei roi yn lle “prif gyngor”; ii “cyd-bwyllgor corfforedig a gefnogir” wedi ei roi yn lle “cyngor a gefnogir”, ym mhob lle y mae’n digwydd.” Pwerau Gweinidogion Cymru i ymyrryd 14 Mae adran 104(2)(a) i’w darllen fel pe bai “awdurdod arall” wedi ei roi yn lle “cyngor arall”. Cyfarwyddyd i gydweithredu â darparu cefnogaeth a chymorth 15 Mae adran 105 i’w darllen fel pe bai— a yn is-adran (1)— i “cyd-bwyllgor corfforedig (“y cyd-bwyllgor corfforedig a gefnogir”)” wedi ei roi yn lle “prif gyngor (“y cyngor a gefnogir”)”; ii ym mharagraff (b), “awdurdod” wedi ei roi yn lle “prif gyngor”; iii “i’r cyd-bwyllgor corfforedig a gefnogir” wedi ei roi yn lle “i’r cyngor a gefnogir”; b yn is-adrannau (2), (3) a (4), “cyd-bwyllgor corfforedig” wedi ei roi yn lle “cyngor”, ym mhob lle y mae’n digwydd; c yn is-adran (5), “ac awdurdod” wedi ei roi yn lle “a phrif gyngor”. Arfer swyddogaethau 16 Mae adran 108 i’w darllen fel pe bai’r canlynol wedi ei roi yn lle is-adrannau (1) i (3)— 1 Nid yw rheoliad 13 o Reoliadau Cyd-bwyllgorau Corfforedig (Cyffredinol) (Rhif 2) (Cymru) 2021 (trefniadau ar gyfer cyflawni swyddogaethau) yn gymwys i swyddogaethau cyd-bwyllgor corfforedig a grybwyllir yn is-adran (4). Dehongli 17 Mae adran 112 i’w darllen fel pe bai’r canlynol wedi ei fewnosod yn y lle priodol— ystyr “ cyngor cyfansoddol ” (“ constituent council ”), mewn perthynas â chyd-bwyllgor corfforedig penodol, yw cyngor cyfansoddol fel y nodir yn y rheoliadau o dan Ran 5 sy’n sefydlu’r cyd-bwyllgor corfforedig; . 6 1 Yn nheitl Rhan 6 o Ddeddf 2021, ar ôl “PRIF GYNGHORAU” mewnosoder “A CHYD-BWYLLGORAU CORFFOREDIG”. 2 Yn nheitl Pennod 1 o’r Rhan honno, ar ôl “YMYRRAETH” mewnosoder “: PRIF GYNGHORAU”. Diwygio adran 159 o Ddeddf Llywodraeth Leol ac Etholiadau (Cymru) 2021 7 Yn adran 159 o Ddeddf 2021 (rhannu gwybodaeth rhwng rheoleiddwyr, Archwilydd Cyffredinol Cymru a Gweinidogion Cymru)— a yn is-adran (1), ar ôl “phrif gyngor” mewnosoder “neu gyd-bwyllgor corfforedig”; b yn is-adran (4), ar ôl paragraff (b) mewnosoder— ba swyddogaethau Archwilydd Cyffredinol Cymru neu Weinidogion Cymru o dan Bennod 1A o Ran 6 (perfformiad cyd-bwyllgorau corfforedig); ; c yn is-adran (5), yn Nhabl 2 — i ar ôl y trydydd cofnod yn yr ail golofn sy’n ymwneud ag Archwilydd Cyffredinol Cymru mewnosoder— Swyddogaethau o dan Bennod 1A o Ran 6 o’r Ddeddf hon (arolygiadau arbennig o berfformiad cyd-bwyllgorau corfforedig) ii yn yr ail golofn, yn yr ail gofnod sy’n ymwneud â Gweinidogion Cymru, ar ôl “(perfformiad prif gynghorau)” mewnosoder “, Pennod 1A o Ran 6 (perfformiad cyd-bwyllgorau corfforedig)”. RHAN 3 Trosolwg a chraffu Dyletswyddau mewn perthynas â throsolwg a chraffu Dyletswydd i gydweithredu o ran trosolwg a chraffu 8 1 Mae’r rheoliad hwn yn gymwys— a pan fo pwyllgor trosolwg a chraffu perthnasol (“y pwyllgor”) yn gwneud adroddiad neu argymhellion o dan adran 21(2)(e) o Ddeddf 2000, a b pan fo’r adroddiad neu’r argymhellion yn ymwneud ag arfer swyddogaeth cyd-bwyllgor corfforedig. 2 Rhaid i’r cyd-bwyllgor corfforedig gydweithredu â’r pwyllgor a rhoi iddo’r cymorth rhesymol hwnnw y mae’n gofyn amdano mewn cysylltiad ag arfer ei swyddogaethau. 3 Caiff y cymorth a ddarperir o dan baragraff (2) gynnwys— a trefnu i aelod o’r cyd-bwyllgor corfforedig fynychu cyfarfod o’r pwyllgor ac ateb cwestiynau yn y cyfarfod; b trefnu i aelod o staff y cyd-bwyllgor corfforedig fynychu cyfarfod o’r pwyllgor ac ateb cwestiynau yn y cyfarfod; c darparu gwybodaeth; d darparu copïau o ddogfennau sydd ym meddiant y cyd-bwyllgor corfforedig neu o dan ei reolaeth. 4 Pan fo’r pwyllgor yn gwneud cais i’r cyd-bwyllgor corfforedig ddarparu gwybodaeth gyfrinachol neu wybodaeth esempt, neu gopi o unrhyw ddogfen neu ran o ddogfen sy’n cynnwys gwybodaeth gyfrinachol neu wybodaeth esempt, nid yw paragraff (2) yn ei gwneud yn ofynnol i’r cyd-bwyllgor corfforedig ddarparu’r wybodaeth honno neu’r ddogfen honno i’r pwyllgor oni bai bod yr wybodaeth yn berthnasol. 5 At ddibenion paragraff (4) mae gwybodaeth yn berthnasol os yw swyddog priodol y cyd-bwyllgor corfforedig yn penderfynu bod yr wybodaeth— a yn ymwneud â gweithred neu benderfyniad sy’n cael ei adolygu neu y creffir arno gan y pwyllgor, neu b yn berthnasol i unrhyw adolygiad sydd wedi ei gynnwys yn unrhyw un o raglenni gwaith y pwyllgor. 6 Nid oes dim yn y rheoliad hwn yn caniatáu datgelu gwybodaeth gyfrinachol neu wybodaeth esempt gan bwyllgor trosolwg a chraffu ac eithrio fel yr awdurdodir gan unrhyw ddeddfiad arall. 7 At ddibenion y rheoliad hwn “pwyllgor trosolwg a chraffu perthnasol”, mewn perthynas â chyd-bwyllgor corfforedig yw— a pwyllgor trosolwg a chraffu a benodwyd gan gyngor cyfansoddol o dan adran 21(2) o Ddeddf 2000; b cyd-bwyllgor trosolwg a chraffu a benodwyd o dan Reoliadau Awdurdodau Lleol (Cyd-bwyllgorau Trosolwg a Chraffu) (Cymru) 2013 pan fo’r awdurdodau sy’n penodi yn gynghorau cyfansoddol o’r cyd-bwyllgor corfforedig; c is-bwyllgor i bwyllgor a ddisgrifir ym mharagraff (a) neu (b). Dyletswydd i roi sylw 9 1 Mae’r rheoliad hwn yn gymwys pan fo— a rheoliad 8 yn gymwys, a b y pwyllgor yn cyhoeddi yr adroddiad neu’r argymhelliad o dan— i adran 21B(2) o Ddeddf 2000; ii rheoliad 13(2) o Reoliadau Awdurdodau Lleol (Cyd-bwyllgorau Trosolwg a Chraffu) (Cymru) 2013. 2 Rhaid i’r cyd-bwyllgor corfforedig— a ystyried yr adroddiad neu’r argymhelliad, a b cyhoeddi datganiad yn nodi’r camau y mae’n bwriadu eu cymryd yng ngoleuni’r adroddiad neu’r argymhelliad wrth arfer ei swyddogaethau. 3 Rhaid i ddatganiad o dan baragraff (2)(b) gael ei gyhoeddi cyn diwedd y cyfnod o 2 fis sy’n dechrau â’r diwrnod y cyhoeddir yr adroddiad gan y pwyllgor. 4 Nid yw rheoliad 13 o Reoliadau Cyd-bwyllgorau Corfforedig (Cyffredinol) (Rhif 2) (Cymru) 2021 (cyflawni swyddogaethau gan bersonau eraill) yn gymwys i’r ddyletswydd a osodir gan baragraff (2)(a). Gwybodaeth esempt 10 1 Y disgrifiadau o wybodaeth sydd, at ddibenion y Rhan hon, yn wybodaeth esempt yw’r rheini sydd am y tro wedi eu pennu yn Rhan 4 o Atodlen 12A i Ddeddf Llywodraeth Leol 1972 fel y’i haddaswyd wrth ei chymhwyso i’r Rhan hon gan baragraffyn ddarostyngedig i unrhyw amodau a geir yn Rhan 5 o’r Atodlen honno fel y’i haddaswyd. 2 At ddibenion paragraff (1), mae Rhannau 4 i 6 o Atodlen 12A i Ddeddf Llywodraeth Leol 1972 yn gymwys fel pe mewnosodwyd yn lle paragraff 22(2) o’r Atodlen honno— 2 Any reference in Parts 4 and 5 and this Part of this Schedule to “ the authority ” is a reference to the corporate joint committee or, as the case may be, the sub-committee of the corporate joint committee in relation to whose proceedings or documents the question whether information is exempt or not falls to be determined and includes a reference— a in the case of a corporate joint committee, to any sub-committee of the corporate joint committee, and b in the case of a sub-committee, to the corporate joint committee of which it is a sub-committee. Is-bwyllgorau llywodraethu ac archwilio Penodi cadeirydd a dirprwy 11 1 Rhaid i is-bwyllgor llywodraethu ac archwilio i gyd-bwyllgor corfforedig benodi— a cadeirydd, a b dirprwy gadeirydd. 2 Rhaid penodi’r cadeirydd a’r dirprwy gadeirydd o blith aelodau’r is-bwyllgor llywodraethu ac archwilio. 3 Ni chaiff yr aelod a benodir yn gadeirydd hefyd fod yn aelod o gyngor sir neu gyngor bwrdeistref sirol yng Nghymru. Trafodion etc. 12 1 Mae cyfarfod is-bwyllgor llywodraethu ac archwilio i gyd-bwyllgor corfforedig (“yr is-bwyllgor”) i’w gadeirio— a gan y cadeirydd, neu b os yw’r cadeirydd yn absennol, y dirprwy gadeirydd. 2 Os yw’r cadeirydd a’r dirprwy gadeirydd ill dau yn absennol caiff yr is-bwyllgor benodi un o’i aelodau eraill i gadeirio’r cyfarfod. 3 Caiff pob aelod o’r is-bwyllgor bleidleisio ar unrhyw gwestiwn sydd i’w benderfynu gan yr is-bwyllgor. 4 Caiff yr is-bwyllgor— a ei gwneud yn ofynnol i aelodau ac aelodau o staff y cyd-bwyllgor corfforedig fod yn bresennol ger ei fron i ateb cwestiynau, a b gwahodd personau eraill i fynychu cyfarfodydd o’r is-bwyllgor. 5 Mae dyletswydd ar unrhyw aelod neu aelod o staff y cyd-bwyllgor corfforedig i gydymffurfio ag unrhyw ofyniad a osodir o dan baragraff (4)(a). 6 Ond nid oes rhwymedigaeth ar berson o dan baragraff (5) i ateb unrhyw gwestiwn y byddai gan y person yr hawl i wrthod ei ateb mewn achos llys yng Nghymru a Lloegr, neu at ddibenion achos llys o’r fath. Pa mor aml y cynhelir cyfarfodydd is-bwyllgor llywodraethu ac archwilio 13 1 Rhaid i is-bwyllgor llywodraethu ac archwilio i gyd-bwyllgor corfforedig (“yr is-bwyllgor”) gyfarfod unwaith ym mhob blwyddyn galendr. 2 Rhaid i’r is-bwyllgor hefyd gyfarfod— a os yw’r cyd-bwyllgor corfforedig yn penderfynu y dylai’r is-bwyllgor gyfarfod, neu b os yw o leiaf un rhan o dair o aelodau’r is-bwyllgor yn hawlio cyfarfod drwy un neu ragor o hysbysiadau mewn ysgrifen a roddir i’r cadeirydd. 3 Mae dyletswydd ar y person sy’n cadeirio’r is-bwyllgor i sicrhau y cynhelir cyfarfodydd o’r is-bwyllgor fel sy’n ofynnol gan baragraffau (1) a (2). 4 Nid yw’r rheoliad hwn yn atal yr is-bwyllgor rhag cyfarfod yn ychwanegol at yr hyn sy’n ofynnol gan y rheoliad hwn. Dehongli etc. Dehongli’r Rhan hon 14 Yn y Rhan hon— ystyr “ cyngor cyfansoddol ” (“ constituent council ”) mewn perthynas â chyd-bwyllgor corfforedig yw cyngor cyfansoddol fel y’i nodir yn y rheoliadau o dan Ran 5 o Ddeddf Llywodraeth Leol ac Etholiadau (Cymru) 2021 sy’n sefydlu’r cyd-bwyllgor corfforedig hwnnw; mae i “ gwybodaeth esempt ” (“ exempt information ”) yr ystyr a roddir yn rheoliad 10; ystyr “ gwybodaeth gyfrinachol ” (“ confidential information ”) yw— gwybodaeth a roddir i’r cyd-bwyllgor corfforedig gan Weinidogion Cymru o dan delerau (sut bynnag y’u mynegir) sy’n gwahardd datgelu’r wybodaeth i’r cyhoedd, a gwybodaeth y mae ei datgelu i’r cyhoedd wedi ei wahardd drwy neu o dan unrhyw ddeddfiad neu drwy orchymyn llys, ac yn y naill achos neu’r llall mae cyfeiriad at y rhwymedigaeth i gyfrinachedd i’w ddehongli yn unol â hynny; ystyr “ is-bwyllgor llywodraethu ac archwilio ” (“ governance and audit sub-committee ”) mewn perthynas â chyd-bwyllgor corfforedig, yw’r is-bwyllgor o’r enw hwnnw a benodwyd gan y cyd-bwyllgor corfforedig o dan reoliadau o dan Ran 5 o Ddeddf Llywodraeth Leol ac Etholiadau (Cymru) 2021 sy’n sefydlu’r cyd-bwyllgor corfforedig. RHAN 4 Rheolau Sefydlog Rheolau sefydlog mewn cysylltiad â gweithdrefnau 15 Yn adran 20 o Ddeddf Llywodraeth Leol a Thai 1989 (dyletswydd awdurdodau perthnasol i fabwysiadu rheolau sefydlog gweithdrefnol penodol), yn is-adran (4)(a), ar ôl “below” mewnosoder “, a corporate joint committee”. Rheolau sefydlog mewn cysylltiad â chontractau 16 1 Rhaid i gyd-bwyllgor corfforedig wneud rheolau sefydlog mewn cysylltiad â gwneud contractau gan neu ar ran y cyd-bwyllgor corfforedig ar gyfer— a cyflenwi nwyddau neu ddeunyddiau; b cyflawni gwaith. 2 Rhaid i reolau sefydlog a wneir o dan baragraff (1) gynnwys darpariaeth i sicrhau cystadleuaeth am y contractau hynny ac ar gyfer rheoleiddio’r ffordd y gwahoddir tendrau. 3 Caiff rheolau sefydlog a wneir o dan baragraff (1) gynnwys darpariaeth— a yn esemptio contractau am bris sy’n is na’r hyn a bennir yn y rheolau sefydlog o’r ddarpariaeth a grybwyllir ym mharagraff (2); b yn awdurdodi’r cyd-bwyllgor corfforedig i esemptio unrhyw gontract o’r ddarpariaeth a grybwyllir ym mharagraff (2) os yw’r cyd-bwyllgor corfforedig wedi ei fodloni bod yr esemptiad wedi ei gyfiawnhau gan amgylchiadau arbennig. 4 Nid oes rhwymedigaeth ar berson sy’n ymrwymo i gontract gyda chyd-bwyllgor corfforedig i holi pa un a gydymffurfiwyd â rheolau sefydlog y cyd-bwyllgor corfforedig sy’n gymwys i’r contract, ac nid yw unrhyw gontract yr ymrwymwyd iddo gan y cyd-bwyllgor corfforedig neu ar ei ran wedi ei annilysu oherwydd diffyg cydymffurfiaeth â’r gorchmynion hynny. RHAN 5 Diwygiadau amrywiol a chanlyniadol Rheoliadau Cyd-bwyllgor Corfforedig y Canolbarth (Cymru) 2021 17 1 Mae Rheoliadau Cyd-bwyllgor Corfforedig y Canolbarth (Cymru) 2021 wedi eu diwygio fel a ganlyn. 2 Ym mharagraff 16 o’r Atodlen— a yn is-baragraff (1)(c), ar ôl “rheolaeth fewnol” mewnosoder “, rheoli perfformiad”; b ar ôl is-baragraff (1)(d) mewnosoder— da adolygu ac asesu gallu CBC y Canolbarth i ymdrin â chwynion yn effeithiol; db gwneud adroddiadau ac argymhellion mewn perthynas â gallu CBC y Canolbarth i ymdrin â chwynion yn effeithiol; ; c ar ôl is-baragraff (1) mewnosoder— 1A Gweler Pennod 1 o Ran 6 o Ddeddf Llywodraeth Leol ac Etholiadau (Cymru) 2021 (perfformiad prif gynghorau a’u llywodraethu), fel y’i cymhwysir gan adran 115A o’r Ddeddf honno ac Atodlen 10A iddi, ar gyfer swyddogaethau pellach yr is-bwyllgor llywodraethu ac archwilio. ; d yn is-baragraff (2)(a), yn lle “bod o leiaf un aelod o’r is-bwyllgor yn berson nad yw’n aelod” rhodder “nad yw traean o aelodau’r is-bwyllgor hefyd yn aelodau”; e yn is-baragraff (2)(b) yn lle “y cyfansoddir o leiaf ddau draean o’r aelodaeth gan” rhodder “bod dau draean o aelodau’r is-bwyllgor hefyd yn”; f hepgorer is-baragraff (2)(c)(iv) a’r “neu” sy’n dod o’i flaen; g ar ôl is-baragraff (2) mewnosoder— 2A Os yw person a ddisgrifir yn is-baragraff (2)(b) (“ P ”) yn peidio â bod yn aelod o gyngor cyfansoddol, mae P hefyd yn peidio â bod yn aelod o’r is-bwyllgor llywodraethu ac archwilio. Rheoliadau Cyd-bwyllgor Corfforedig De-ddwyrain (Cymru) 2021 18 1 Mae Rheoliadau Cyd-bwyllgor Corfforedig De-ddwyrain (Cymru) 2021 wedi eu diwygio fel a ganlyn. 2 Ym mharagraff 16 o’r Atodlen— a yn is-baragraff (1)(c), ar ôl “rheolaeth fewnol” mewnosoder “, rheoli perfformiad”; b ar ôl is-baragraff (1)(d) mewnosoder— da adolygu ac asesu gallu CBC y De-ddwyrain i ymdrin â chwynion yn effeithiol; db gwneud adroddiadau ac argymhellion mewn perthynas â gallu CBC y De-ddwyrain i ymdrin â chwynion yn effeithiol; ; c ar ôl is-baragraff (1) mewnosoder— 1A Gweler Pennod 1 o Ran 6 o Ddeddf Llywodraeth Leol ac Etholiadau (Cymru) 2021 (perfformiad prif gynghorau a’u llywodraethu), fel y’i cymhwysir gan adran 115A o’r Ddeddf honno ac Atodlen 10A iddi, ar gyfer swyddogaethau pellach yr is-bwyllgor llywodraethu ac archwilio. ; d yn is-baragraff (2)(a), yn lle “bod o leiaf un aelod o’r is-bwyllgor yn berson nad yw’n aelod” rhodder “nad yw traean o aelodau’r is-bwyllgor hefyd yn aelodau”; e yn is-baragraff (2)(b) yn lle “y cyfansoddir o leiaf ddau draean o’r aelodaeth gan” rhodder “bod dau draean o aelodau’r is-bwyllgor hefyd yn”; f hepgorer is-baragraff (2)(c)(iv) a’r “neu” sy’n dod o’i flaen; g ar ôl is-baragraff (2) mewnosoder— 2A Os yw person a ddisgrifir yn is-baragraff (2)(b) (“ P ”) yn peidio â bod yn aelod o gyngor cyfansoddol, mae P hefyd yn peidio â bod yn aelod o’r is-bwyllgor llywodraethu ac archwilio. Rheoliadau Cyd-bwyllgor Corfforedig y Gogledd (Cymru) 2021 19 1 Mae Rheoliadau Cyd-bwyllgor Corfforedig y Gogledd (Cymru) 2021 wedi eu diwygio fel a ganlyn. 2 Ym mharagraff 16 o’r Atodlen— a yn is-baragraff (1)(c), ar ôl “rheolaeth fewnol” mewnosoder “, rheoli perfformiad”; b ar ôl is-baragraff (1)(d) mewnosoder— da adolygu ac asesu gallu CBC y Gogledd i ymdrin â chwynion yn effeithiol; db gwneud adroddiadau ac argymhellion mewn perthynas â gallu CBC y Gogledd i ymdrin â chwynion yn effeithiol; ; c ar ôl is-baragraff (1) mewnosoder— 1A Gweler Pennod 1 o Ran 6 o Ddeddf Llywodraeth Leol ac Etholiadau (Cymru) 2021 (perfformiad prif gynghorau a’u llywodraethu), fel y’i cymhwysir gan adran 115A o’r Ddeddf honno ac Atodlen 10A iddi, ar gyfer swyddogaethau pellach yr is-bwyllgor llywodraethu ac archwilio. ; d yn is-baragraff (2)(a), yn lle “bod o leiaf un aelod o’r is-bwyllgor yn berson nad yw’n aelod” rhodder “nad yw traean o aelodau’r is-bwyllgor hefyd yn aelodau”; e yn is-baragraff (2)(b) yn lle “y cyfansoddir o leiaf ddau draean o’r aelodaeth gan” rhodder “bod dau draean o aelodau’r is-bwyllgor hefyd yn”; f hepgorer is-baragraff (2)(c)(iv) a’r “neu” sy’n dod o’i flaen; g ar ôl is-baragraff (2) mewnosoder— 2A Os yw person a ddisgrifir yn is-baragraff (2)(b) (“ P ”) yn peidio â bod yn aelod o gyngor cyfansoddol, mae P hefyd yn peidio â bod yn aelod o’r is-bwyllgor llywodraethu ac archwilio. Rheoliadau Cyd-bwyllgor Corfforedig y De-orllewin (Cymru) 2021 20 1 Mae Rheoliadau Cyd-bwyllgor Corfforedig y De-orllewin (Cymru) 2021 wedi eu diwygio fel a ganlyn. 2 Ym mharagraff 16 o’r Atodlen— a yn is-baragraff (1)(c), ar ôl “rheolaeth fewnol” mewnosoder “, rheoli perfformiad”; b ar ôl is-baragraff (1)(d) mewnosoder— da adolygu ac asesu gallu CBC y De-orllewin i ymdrin â chwynion yn effeithiol; db gwneud adroddiadau ac argymhellion mewn perthynas â gallu CBC y De-orllewin i ymdrin â chwynion yn effeithiol; ; c ar ôl is-baragraff (1) mewnosoder— 1A Gweler Pennod 1 o Ran 6 o Ddeddf Llywodraeth Leol ac Etholiadau (Cymru) 2021 (perfformiad prif gynghorau a’u llywodraethu), fel y’i cymhwysir gan adran 115A o’r Ddeddf honno ac Atodlen 10A iddi, ar gyfer swyddogaethau pellach yr is-bwyllgor llywodraethu ac archwilio. ; d yn is-baragraff (2)(a), yn lle “bod o leiaf un aelod o’r is-bwyllgor yn berson nad yw’n aelod” rhodder “nad yw traean o aelodau’r is-bwyllgor hefyd yn aelodau”; e yn is-baragraff (2)(b) yn lle “y cyfansoddir o leiaf ddau draean o’r aelodaeth gan” rhodder “bod dau draean o aelodau’r is-bwyllgor hefyd yn”; f hepgorer is-baragraff (2)(c)(iv) a’r “neu” sy’n dod o’i flaen; g ar ôl is-baragraff (2) mewnosoder— 2A Os yw person a ddisgrifir yn is-baragraff (2)(b) (“ P ”) yn peidio â bod yn aelod o gyngor cyfansoddol, mae P hefyd yn peidio â bod yn aelod o’r is-bwyllgor llywodraethu ac archwilio. Deddf Llywodraeth Leol 2003 21 1 Mae Deddf Llywodraeth Leol 2003 wedi ei diwygio fel a ganlyn. 2 Yn adran 101(7A) (materion trosglwyddo staff: cyffredinol) ar ôl paragraff (ac) mewnosoder— ad a corporate joint committee established by regulations made under Part 5 of the Local Government and Elections (Wales) Act 2021; 3 Yn adran 102, yn lle is-adran (7B) (materion trosglwyddo staff: pensiynau) rhodder— 7B In this section, in relation to Wales, “ local authority ” means— a a county council, county borough council or community council in Wales; b a corporate joint committee established by regulations made under Part 5 of the Local Government and Elections (Wales) Act 2021. Deddf Archwilio Cyhoeddus (Cymru) 2004 22 Yn adran 54 o Ddeddf Archwilio Cyhoeddus (Cymru) 2004 (cyfyngiad ar ddatgelu gwybodaeth)— a yn is-adran (1)— i ym mharagraff (aa), ar ôl “Chapter 1” mewnosoder “or 1A”; ii ym mharagraff (b), ar ôl “Chapter 1” mewnosoder “or 1A”; b yn is-adran (2)(b), ar ôl “Chapter 1” mewnosoder “or 1A”. Deddf Llesiant Cenedlaethau’r Dyfodol (Cymru) 2015 23 Ym mharagraff 1 o Atodlen 1 i Ddeddf Llesiant Cenedlaethau’r Dyfodol (Cymru) 2015 (adroddiadau gan gyrff cyhoeddus ar gynnydd tuag at gyflawni amcanion llesiant), ar ôl is-baragraff (2A) mewnosoder— 2B Mewn cysylltiad ag unrhyw flwyddyn ariannol, caiff cyd-bwyllgor corfforedig gyhoeddi ei adroddiad o dan y paragraff hwn a’i adroddiad o dan adran 91(1) o Ddeddf Llywodraeth Leol ac Etholiadau (Cymru) 2021 (fel y’i cymhwysir i gyd-bwyllgorau corfforedig gan adran 115A o’r Ddeddf honno ac Atodlen 10A iddi) yn yr un ddogfen. Deddf Llywodraeth Leol ac Etholiadau (Cymru) 2021 24 Yn adran 174(5) o Ddeddf 2021 (rheoliadau o dan Ddeddf 2021)— a ar ôl paragraff (m) mewnosoder— ma adran 94 fel y’i cymhwysir i gyd-bwyllgorau corfforedig gan adran 115A ac Atodlen 10A; ; b ar ôl paragraff (n) mewnosoder— na adran 107(3) fel y’i cymhwysir i gyd-bwyllgorau corfforedig gan adran 115A ac Atodlen 10A; ; c ar ôl paragraff (o) mewnosoder— oa adran 110(1) neu (2) fel y’u cymhwysir i gyd-bwyllgorau corfforedig gan adran 115A ac Atodlen 10A; . Rebecca Evans Y Gweinidog Cyllid a Llywodraeth Leol, un o Weinidogion Cymru